Kako je Splićanin fotografijom osvojio svijet i spojio 3 obitelji

Samo jedna fotografija koju je Nikola Smernić snimio na Novom Zelandu u njegov je život kroz nevjerojatan splet okolnosti dovela nove ljude s drugog kraja svijeta

<p>- Jeste li ikada doživjeli savršeni trenutak koji je prošao toliko brzo da ste se poželjeli vratiti i učiniti nešto, no to više nije bilo moguće, zapitao se <a href="http://nikolasmernic.com/blog/this-is-why-we-travel" rel="" title=""><b>Nikola Smernić</b></a> na samom početku svojeg osvrta za prestižni <a href="http://www.boredpanda.com/national-geographic-award-winning-picture-connects-families-nikola-smernic-new-zealand/" rel="" title="">BoredPanda</a>. </p><p>Njegova tadašnja djevojka (danas supruga!) Martina i on jedan od takvih trenutaka doživjeli su 2013. godine u <b>Queenstownu</b> na <b>Novom Zelandu</b>. Taj trenutak njihov je život, piše Nikola, okrenuo naglavačke. </p><p>Fotograf vjenčanja <b>iz Splita</b> je naime prije samog povratka kući na obalama Queenslanda snimio fotografiju muškarca koji svira pianino i djevojčice koja je uživala u njegovoj glazbi. Nekoliko mjeseci kasnije, potpuno neočekivano, ta je fotografija u konkurenciji s njih 15.500 <b><a href="http://nikolasmernic.com/blog/this-is-why-we-travel" rel="" title="">osvojila</a> jednu od desetak nagrada National Geographica</b>. O njegovoj su fotografiji nakon toga pisali ponajveći mediji svijeta, no to je bio <b>tek početak nevjerojatnog raspleta događaja</b>. </p><p>- Nekoliko dana nakon što je fotografija nagrađena, <b>primio sam poruku koja me rasplakala</b>. Bio je to Mathias, čovjek kojeg sam fotografirao. Trenutak za koji smo mislili da je izgubljen na Novom Zelandu odjednom je bio vraćen. Bili smo neopisivo sretni. Uspjeli smo doći i do njegove prekrasne glazbe, piše dalje Nikola. </p><p>Samo nekoliko dana kasnije Nikola i Martina primili su mail u kojemu je bila i ova fotografija. Nju je poslala <b>majka djevojčice s fotografije</b> u njeno ime.</p><p>- Tako smo upoznali <b>Jemmu</b>, kaže Nikola. </p><p>Ljubavni par iz Splita nije previše razmišljao. Uokvirili su dvije fotografije i jednu poslali Mathiasu, a drugu Jemmi. Uz posvete, naravno. </p><p><br/></p><p>Mathias im se odužio i poslao im svoja četiri albuma. </p><h3>No, priča tu postaje još nevjerojatnija</h3><p>Nedugo nakon svega toga, <b>Martina i Nikola odlučili su vjenčati</b>. </p><p>- Sanjali smo o tome da Mathias svira na našem vjenčanju u Splitu. To nam se činilo potpuno nemogućim. Novi Zeland zaista je daleko. No, <b>Mathias nam se javio s fantastičnim vijestima</b>. Upravo je planirao posjet obitelji u Europi. Pa gdje je kraj svim ovim slučajnostima?! I da, <b>Mathias je došao na naše vjenčanje</b>, napisao je Nikola za <a href="http://www.boredpanda.com/national-geographic-award-winning-picture-connects-families-nikola-smernic-new-zealand/" rel="" title="">BoredPanda</a>. </p><p>- Bio je to <b>najluđi mogući osjećaj</b>. Tu je bio čovjek kojeg sam fotografirao samo godinu ranije na drugom kraju svijeta. Nisam znao tko je on, koja je njegova priča, tko je njegova obitelj. A sada je bio tu, sa svojom djevojkom i kćerkom. <b>Glazbu koju je tada svirao na obali jezera na Novom Zelandu sada je svirao u Splitu, na našem vjenčanju</b>. </p><h3>Sada preostaje samo još jedna stvar</h3><p>Sve je počelo sa samo jednim trenutkom, jednim žaljenjem i jednom fotografijom 'uhvaćenom' u pravom trenutku. Zahvaljujući njoj i nagradi National Geographica sada u životu imamo dvije prekrasne obitelji s drugog kraja svijeta i najluđu priču koja se može zamisliti. Nikada ne možeš znati što će se dogoditi na tvojim putovanjima ili što će se dogoditi s fotografijama koje snimiš. Jemma, nadamo se da ćemo i tebe sresti opet i zajedno otići slušati Mathiasa na našem čarobnom mjestu, zaključio je <a href="http://www.boredpanda.com/national-geographic-award-winning-picture-connects-families-nikola-smernic-new-zealand/" rel="" title="">svoju prekrasnu priču</a> Nikola.</p><p>Vau. </p><p>Nikolu možete pratiti i <a href="https://instagram.com/nikola_smernic" rel="" title="">na njegovom Instagram profilu</a>. </p>